CELEX: 32020R2179
Language: hr
Date: 2020-12-16 00:00:00
Title: Provedbena uredba Komisije (EU) 2020/2179 оd 16. prosinca 2020. o razvrstavanju određene robe u kombiniranu nomenklaturu

22.12.2020   
               
               
                  HR
               
               
                  Službeni list Europske unije
               
               
                  L 433/33
               
            
         PROVEDBENA UREDBA KOMISIJE (EU) 2020/2179
         оd 16. prosinca 2020.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:
         
                     (1)
                  
                  
                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
                  
               
                     (2)
                  
                  
                     Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
                  
               
                     (3)
                  
                  
                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
                  
               
                     (4)
                  
                  
                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za carinski zakonik,
                  
               DONIJELA JE OVU UREDBU:
         
            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
         
         
            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. prosinca 2020.
            
               
                  Za Komisiju,
               
               
                  u ime predsjednice,
               
               Gerassimos THOMAS
               
                  Glavni direktor
               
               
                  Glavna uprava za oporezivanje i carinsku uniju
               
            
         
         
            (1)  SL L 269, 10.10.2013., str. 1.
         
         
            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
      
         
            PRILOG
            
                        Opis robe
                     
                     
                        Razvrstavanje (oznaka KN)
                     
                     
                        Obrazloženje
                     
                  
                        (1)
                     
                     
                        (2)
                     
                     
                        (3)
                     
                  
                        Pravokutna torba čije se tijelo sastoji od lijevanog silikonskog elastomera. Duljina torbe je približno 16,5 cm, visina 10 cm i širina 2,5 cm. Ima pričvršćenu ručku od istog materijala i sustav zatvaranja (patentni zatvarač).
                        Proizvod se proizvodi u jednoj fazi s ugrađenim dijelovima (prstenasti držač i patentni zatvarač) i nema unutarnje elemente.
                        Proizvod je namijenjen nošenju i zaštiti različitih malih predmeta.
                        Vidjeti slike  (*1).
                     
                     
                        3926 90 97 
                     
                     
                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3926 , 3926 90  i 3926 90 97 .
                        Razvrstavanje u tarifni broj 4202  je isključeno jer taj tarifni broj obuhvaća samo proizvode posebno navedene u tom tarifnom broju i slične spremnike (vidjeti i objašnjenja Harmoniziranog sustava za tarifni broj 4202 , prvi stavak).
                        S obzirom na njegova objektivna svojstva (uključujući njegovu jednostavnu unutrašnjost i male dimenzije), proizvod se ne smatra kovčegom, kovčegom za kozmetiku, poslovnom torbom, torbom za spise, školskom torbom ili sličnim spremnikom iz prvog dijela tarifnog broja 4202 . Proizvod se ne smatra sličnim spremnikom iz prvog dijela tarifnog broja 4202  jer nije posebno oblikovan niti je njegova unutrašnjost posebno opremljena za spremanje određenih alata s priborom ili bez pribora (vidjeti stavak 3. i stavak 9. točku (f) objašnjenja Harmoniziranog sustava za tarifni broj 4202 ). Proizvod stoga nije obuhvaćen nazivom prvog dijela tarifnog broja 4202 .
                        Proizvodi obuhvaćeni drugim dijelom tarifnog broja 4202  moraju biti isključivo od tamo navedenih materijala ili moraju biti u cijelosti ili većim dijelom prekriveni takvim materijalima ili papirom (vidjeti i objašnjenja Harmoniziranog sustava uz tarifni broj 4202 , četvrti stavak).
                        Uzimajući u obzir da se proizvod sastoji od lijevanog silikonskog elastomera, ne može se smatrati ručnom torbom s vanjskom površinom od plastične folije. Proizvod stoga nije obuhvaćen nazivom drugog dijela tarifnog broja 4202 .
                        Proizvod nije vrsta koja se najčešće nosi u džepu ili u ručnoj torbi kao što su futrole za naočale, novčanici, futrole za bilješke, novčanici za papirni novac, novčanici za kovani novac, futrole za ključeve, futrole za cigarete, futrole za cigare, futrole za lule i vrećice za duhan (vidjeti i objašnjenja Harmoniziranog sustava za tarifne podbrojeve 420231, 420232 i 420239). Stoga se proizvod ne može razvrstati u tarifne podbrojeve 420231, 420232 i 420239.
                        Proizvod se stoga razvrstava u oznaku KN 3926 90 97  kao ostali proizvodi od plastičnih masa.
                     
                  
               
            
               
            
               
            
               (*1)  Slike služe isključivo u informativne svrhe.